
Nr. 2935 din 19.01.2026
REFERAT DE APROBARE

a proiectului de hotărâre privind aprobarea Raportului referitor la analiza stadiului de înscriere a datelor în registrul agricol pentru semestrul II al anului 2025 și stabilirea măsurilor pentru eficientizarea acestei activități
La data de 12.12.2024, Guvernul României a aprobat HOTĂRÂREA nr. 1.627/2024 privind registrul agricol pentru perioada 2025-2029; la art. 4 al acestui act normative se prevede că 
„În termen de 30 de zile de la data intrării în vigoare a prezentei hotărâri, instituţiile publice prevăzute la art. 7 alin. (2) din Ordonanţa Guvernului nr. 28/2008 privind registrul agricol, aprobată cu modificări şi completări prin Legea nr. 98/2009, cu modificările şi completările ulterioare, elaborează norme tehnice privind completarea registrului agricol, aprobate prin ordin comun al conducătorilor instituţiilor respective.”

Astfel, a fost emis ORDINUL COMUN
 nr. 51/348/59/765/285/14.633/678/2025 de aprobare a Normelor tehnice privind completarea registrului agricol pentru perioada 2025-2029 (Normele), publicat în MONITORUL OFICIAL nr. 482 din 23 mai 2025.
Conform prevederilor art. 7 alin. (4) din Normele aprobate prin ordinul comun menționat, 

„(4)Trimestrial în şedinţa consiliului local, prin grija primarului, se face analiza stadiului de înscriere a datelor în registrul agricol şi, prin hotărâre, se stabilesc măsuri pentru eficientizarea acestei activităţi, inclusiv pentru soluţionarea situaţiilor particulare identificate la nivel de judeţ/municipiu/oraş/comună/localitate componentă/sector pe linia completării registrului agricol şi care nu sunt reglementate prin prezentele norme.”

Din aceste considerente, am inițiat și propun spre dezbatere și aprobare Consiliului Local al comunei Cornetu, județul Ilfov „Proiectul de hotărâre privind aprobarea Raportului referitor la analiza stadiului de înscriere a datelor în registrul agricol pentru semestrul II al anului 2025 și stabilirea măsurilor pentru eficientizarea acestei activități.”
	
	


PRIMAR
Adrian-Eduard STOICA 
� Al MINISTERULUI AGRICULTURII ŞI DEZVOLTĂRII RURALE, MINISTERULUI DEZVOLTĂRII, LUCRĂRILOR PUBLICE ŞI ADMINISTRAŢIEI, MINISTERULUI AFACERILOR INTERNE,  MINISTERULUI FINANŢELOR, INSTITUTULUI NAŢIONAL DE STATISTICĂ, AGENŢIEI NAŢIONALE DE CADASTRU ŞI PUBLICITATE IMOBILIARĂ și AUTORITĂȚII NAŢIONALE SANITARE VETERINARE ŞI PENTRU SIGURANŢA ALIMENTELOR.





